**UKREPI ZA ZATIRANJE PODLUBNIKOV (LUBADARJEV)**

26. člen Pravilnika o varstvu gozdov, Uradni list RS, št. 114/2009, 31/2016

**Zatiralni ukrepi za podlubnike se izvajajo:**

– redno v žariščih podlubnikov s sanitarno sečnjo in izdelavo lubadark ter uničenjem podlubnikov na ostalem napadenem materialu,

– sistematično, ko se ugotovi, da je populacija podlubnikov prenamnožena, in sicer z nameščanjem lovnih nastav in njihovo izdelavo.

**Lubadarke se izdelajo tako, da se posekajo, obvejijo in olupijo, podlubniki v vejah in v skorji pa se uničijo.**

**Lovne nastave se morajo izdelati pred izletom podlubnikov.**

**Podlubniki se v gozdu ali izven gozda uničujejo tudi:**

– s sežiganjem napadenih delov dreves (skorja, lesni ostanki) na urejenih kuriščih;

– z mletjem napadenih delov dreves;

– z drugimi ukrepi, ki jih določi Zavod.

**Na podlagi dovoljenja Zavoda se podlubniki lahko izjemoma uničujejo z uporabo fitofarmacevtskega sredstva v skladu s predpisi, ki urejajo fitofarmacevtska sredstva.**

**Pri izbiri načina zatiranja podlubnikov je treba upoštevati učinkovitost, ekonomičnost in škodljiv vpliv izbranih metod in sredstev na okolje.**

|  |  |  |
| --- | --- | --- |
| **UKREPI ZA ZATIRANJE IN PREPREČEVANJE ŠIRJENJA LUBADARJEV** | | |
|  | **1.NOVEMBER DO 31.MAREC (zimska sečnja)** | **1.APRIL DO 31.OKTOBER**  **(letna sečnja)** |
| **V GOZDOVIH**  **lastniki gozdov** |  | Pred rojenjem lubadarjev postaviti kontrolno-lovne nastave in kontrolno-lovne pasti. Pravočasno izdelati nastave in redno čistiti pasti (naloga Zavoda za gozdove Slovenije (ZGS) v sodelovanju z lastniki gozdov) |
| - V 21 dneh po odkritju žarišča oz. v roku, ki ga z odločbo določi ZGS, zagotoviti posek in izdelavo napadenih dreves iglavcev ter uničiti lubadarje v napadenih vejah in vrhačih s požigom (na urejenem kurišču) ali drobljenjem  TER  - Do roka zagotoviti lupljenje z lubadarji napadenih sortimentov in požig lubja.  ALI  - Do roka zagotoviti odvoz napadenih sortimentov v lubju na skladišča izven gozda | - Takoj oziroma najpozneje v 21 dneh po odkritju žarišča oz. v roku, ki ga določi ZGS, zagotoviti posek in izdelavo napadenih dreves iglavcev ter uničiti lubadarje v napadenih vejah in vrhačih s požigom (na urejenem kurišču) ali drobljenjem  TER  - Do roka zagotoviti uničenje zalege v skorji z lupljenjem sortimentov (če so lubadarji tik pred izletom, lupiti na ponjavo in požgati lubje) ali z uporabo insekticida (dovoljenje izda ZGS).  ALI  - Do roka zagotoviti odvoz napadenih sortimentov v lubju na skladišča izven gozda |

|  |  |  |
| --- | --- | --- |
| **UKREPI ZA ZATIRANJE IN PREPREČEVANJE ŠIRJENJA LUBADARJEV** | | |
|  | **1.NOVEMBER DO 31.MAREC (zimska sečnja)** | **1.APRIL DO 31.OKTOBER**  **(letna sečnja)** |
| **NA SKLADIŠČIH** **lastnika gozda**  **(izven gozda)** | - Čimprej zagotoviti lupljenje sortimentov in uničenje zalege v lubju s požigom  ALI  - Čimprej po 15. marcu uničiti zalege v skorji z insekticidom po predpisih, ki urejajo fitofarmacevtska sredstva (svetuje ZGS) | - Takoj zagotoviti lupljenje sortimentov in uničenje zalege v lubju s požigom  ALI  - Takoj uničiti zalege v skorji z uporabo insekticida po predpisih, ki urejajo fitofarmacevtska sredstva (svetuje ZGS) |
| **NA transportnih SKLADIŠČIH**  (**izven gozda)** | - Od 15.marca obvezno opremiti skladišča z ustreznim številom kontrolno-lovnih pasti (svetuje ZGS)  TER  - Čimprej prepeljati napadene sortimente do predelovalca in s požigom uničiti zalege v odpadlem lubju  ALI  -Čimprej po 15. marcu uničiti zalege v skorji z insekticidom po predpisih, ki urejajo fitofarmacevtska sredstva (svetuje ZGS) | - Do 31.oktobra ostane obvezna oprema skladišč z ustreznim številom kontrolno-lovnih pasti (svetuje ZGS)  TER  - Čimprej prepeljati napadene sortimente do predelovalca in s požigom uničiti zalege v odpadlem lubju  ALI  - Uničiti zalege lubadarjev z uporabo insekticida po predpisih, ki urejajo fitofarmacevtska sredstva (svetuje ZGS) |

|  |  |  |
| --- | --- | --- |
| **UKREPI ZA ZATIRANJE IN PREPREČEVANJE ŠIRJENJA LUBADARJEV** | | |
|  | **1.NOVEMBER DO 31.MAREC (zimska sečnja)** | **1.APRIL DO 31.OKTOBER**  **(letna sečnja)** |
| **NA SKLADIŠČIH lesno-predelovalnih obratov** | - Od 15.marca obvezno opremiti skladišča z ustreznim številom kontrolno-lovnih pasti (svetuje ZGS)  TER  - Prednostno obeliti ali predelati sortimente, ki so naseljeni z lubadarji, in požgati odpadlo lubje  ALI  - Čimprej po 15. marcu uničiti zalege v skorji z insekticidom po predpisih, ki urejajo fitofarmacevtska sredstva (svetuje ZGS)  TER  - Do 31.marca predelati zaloge z lubadarji nenapadenih sortimentov iz zimske sečnje | - Do 31.oktobra so skladišča obvezno opremljena z ustreznim številom kontrolno-lovnih pasti (svetuje ZGS)  TER  - Takoj po prispetju oz. prednostno obeliti ali predelati sortimente, ki so naseljeni z lubadarji, in požgati odpadlo lubje  ALI  - Uničiti zalege lubadarjev v skorji sortimentov z uporabo insekticida po predpisih, ki urejajo fitofarmacevtska sredstva (svetuje ZGS)  TER  - V 30 dneh po dospetju na skladišče olupiti ali predelati sortimente iglavcev, ki ob dovozu niso bili naseljeni z lubadarji oz. zagotoviti stalno škropljenje z vodo ali drugače zaščititi pred naletom lubadarjev |

Za namen posvetovanja o obvladovanju podlubnikov v organizaciji Zveze Gozdarskih Društev Slovenije v nov. 2016 pripravila:

Jože Falkner, ZGDS

Marija Kolšek, ZGS